 Cismaan Afgaab oo u waramay Wargeyska Geeska Afrika ayaa sidoo kale ka hadlay Wasiirka Qorsheynta Somaliya ee dalka yimid iyo Maamulka Hawada Somaliland ee Somaliya lagu wareejiyey, waxaanu ugu horeyn hadalkiisi ku bilaabayTodobadii sanno iyo badhkii ay Xukuumaddii hore Kulmiye ina xukumaysay ayaa keenay inay Wasiiradda Somaliya iska tamashleeyaan dalkeena, oo masuuliyiin badan oo Somaliya ahi dalka yimadaan, oo siday doonaan dalka iskaga dhex qaadan, una socdaan, oo marba in halbawle muhiim ah oo qaranku leeyahay marba lala wareego, sida maamulka hawada Somaliland iyo heshiisyadii baadilka ahaa ee ay soo camcamiyeen, doc faruurna wey ku sameeyeen Somaliland, Xukuumaddii hore taladda dalka iyada ayaa hogaaminaysay, oo masuuliyadda iyada ayaa qaadanaysa taariikh ahaan, laakiin dhammaan Xukuumaddaha Kulmiye ee kala dambeeyey, ama tan ha noqoto ama tii hore ha noqotee, waa hawl ay ka siman yihiin, waayo Xisbiga Kulmiye goob joog buu ka ahaa Madaxweynaha hadda. 